**Ministru kabineta rīkojuma projekta “** **Par Latvijas Universitātes rektora apstiprināšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu anotācijas kopsavilkums nav jāaizpilda, jo projekts ir Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 73.3.apakšpunktā minētais tiesību akta projekts. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par Latvijas Universitātes rektora apstiprināšanu” (turpmāk – projekts) izstrādāts saskaņā ar Augstskolu likuma 17.panta piektajā daļā noteikto, ka augstskolas ievēlēto rektoru apstiprina Ministru kabinets pēc augstskolas dibinātāja ierosinājuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma 17.panta otrā daļa nosaka, ka augstskolas satversmes sapulce rektoru ievēlē uz termiņu, kas nepārsniedz piecus gadus, ne vairāk kā divas reizes pēc kārtas, kā arī ka universitātēs par rektoru ievēlē profesoru. Latvijas Universitātes (turpmāk – universitāte) Satversmes 5.10.punkts nosaka, ka rektoru atklātā konkursā ievēlē Satversmes sapulce no profesoriem uz 4 gadiem, bet ne vairāk kā divas reizes pēc kārtas. Ņemot vērā minēto, ar Ministru kabineta 2015.gada 28.jūlija rīkojumu Nr.414 “Par Indriķi Muižnieku” par universitātes rektoru apstiprināts Indriķis Muižnieks uz pirmo termiņu.Universitāte ar 2019.gada 12.jūnija vēstuli Nr.LU-7-41/1058 ir informējusi Izglītības un zinātnes ministriju, ka 2018.gada 06.jūnijā universitātes Satversmes sapulce par universitātes rektoru ir ievēlējusi profesoru Indriķi Muižnieku, un lūdz viņu virzīt apstiprināšanai Ministru kabinetā par universitātes rektoru.Saskaņā ar Valsts izglītības informācijas sistēmā (viis.lv) pieejamo informāciju Indriķis Muižnieks ieņem profesora amatu Latvijas Universitātē.Universitātes Satversmes sapulces 2019.gada 06.jūnija sēdē Indriķis Muižnieks tika ievēlēts par rektoru ar 132 balsīm “ievēlēt” un 112 balsīm “neievēlēt” (9 balsošanas biļeteni atzīti par nederīgiem).Saskaņā ar Augstskolu likuma 17.panta pirmo daļu rektors ir augstskolas augstākā amatpersona, kas īsteno augstskolas vispārējo administratīvo vadību un bez īpaša pilnvarojuma pārstāv augstskolu. Rektors veic Augstskolu likuma 17.1pantā uzskaitītās funkcijas. Augstskolas rektors atbild par augstskolas darbības atbilstību normatīvo aktu prasībām. Augstskolas rektors paraksta augstākās izglītības diplomus, sadarbības līgumus un visa veida administratīvos rīkojumus un dokumentus (piemēram, par algu izmaksu un nodokļu nomaksu), līdz ar to augstskolas darbības nepārtrauktai nodrošināšanai ir nepieciešams rektors. Saskaņā ar Ministru kabineta 2015.gada 28.jūlija rīkojumu Nr.414 “Par Indriķi Muižnieku” par universitātes rektoru ar 2015.gada 4.augustu uz pirmo četru gadu termiņu tika apstiprināts Indriķis Muižnieks, kura termiņš ir beidzies, līdz ar to nepieciešams apstiprināt Indriķi Muižnieku par universitātes rektoru uz otro termiņu, jo universitātes Satversmes sapulce ievēlējusi viņu par universitātes rektoru.Ņemot vērā minēto, nepieciešams apstiprināt profesoru Indriķi Muižnieku par universitātes rektoru. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Ministru kabinets ar 2019.gada 29.augusta rīkojuma Nr.419 “Par Latvijas Universitātes rektoru” nolēma neapstiprināt I.Muižnieku universitātes rektora amatā. Administratīvā rajona tiesa ar 2020.gada 10.februāra spriedumu minēto rīkojumu ir atzinusi par prettiesisku un atcēlusi no tā pieņemšanas dienas. Minētais spriedums ir stājies spēkā 2020.gada 11.martā.  |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|  **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē būs iesaistīta universitāte. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministre I. Šuplinska

Vizē:

Valsts sekretāre L. Lejiņa

D.Stepanovs, 67047971

Dmitrijs.Stepanovs@izm.gov.lv